cyanic-selkie/wikianc huggingface dataset:
อันดับปลาตาเหลือก
เป็นปลาทะเลขนาดใหญ่ มีขนาดโตเต็มที่ได้ประมาณ 1-1.5 เมตร แต่ก็สามารถปรับตัวให้อยู่ในน้ำจืดหรือน้ำกร่อยได้เป็นอย่างดี
สาธารณรัฐแอฟริกาใต้ในโอลิมปิกฤดูร้อน 1912
ประเทศแอฟริกาใต้ เข้าร่วมแข่งขันกีฬาโอลิมปิกฤดูร้อน ครั้งที่ 5 ค.ศ. 1912 (พ.ศ. 2455) ที่กรุงสต็อกโฮล์ม ประเทศสวีเดน ระหว่างวันที่ 6-22 กรกฎาคม พ.ศ. 2455 คณะกรรมการโอลิมปิกแห่งชาติแอฟริกาใต้เป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 6 ชนิดกีฬา ผลการแข่งขันครั้งนี้ประเทศแอฟริกาใต้ได้รับเหรียญรางวัลแบ่งเป็น 4 เหรียญทอง 2 เหรียญเงิน และ 0 เหรียญทองแดง รวมทั้งหมด 6 เหรียญ
อาจิล (เมือง)
อาจิล (Ajil; ประชากรโดยประมาณ (สำมะโน ค.ศ. 2000): 1,842) เป็นเมืองเล็กในคอมมูนเปิงฮูลูดีมานในอำเภอฮูลูเตอเริงกานูของรัฐตรังกานู, ประเทศมาเลเซีย
ที่ตั้ง
ตัวเมืองอยู่ห่างจากกัวลาเตอเริงกานู เมืองหลวงของรัฐไป 35 กิโลเมตรทางตอนใต้ ใกล้กับทางแยกของทางหลวงสหพันธ์มาเลเซีย 14 (ทางหลวงหลักส่วนในของรัฐตรังกานู) และทางหลวงสหพันธ์มาเลเซีย 106 (ทางหลวงหลักไปยังกัวลาเบอรัง) เมืองนี้เป็นที่ตั้งของศูนย์กลางกักกันของผู้อพยพผิดกฎหมาย
มูลนิธิร่วมกตัญญู
มูลนิธิร่วมกตัญญู ( ไท่กั๋วอี้เต๋อซ่านถัง; สำเนียงแต้จิ๋ว: ไทก๊กหงี่เต็กเซี่ยงตึ๊ง) เป็นมูลนิธิในประเทศไทย ก่อตั้งเมื่อวันที่ 22 มิถุนายน พ.ศ. 2513 ดำเนินงานสาธารณะในการเก็บศพ ช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
มูลนิธิร่วมกตัญญูตั้งอยู่ที่ เลขที่ 19 หมู่ 13 ถนนลาดกระบัง-กิ่งแก้ว-บางพลี (ทางหลวงแผ่นดินหมายเลข 3256) ตำบลบางพลีใหญ่ อำเภอบางพลี จังหวัดสมุทรปราการ มีศูนย์ประสานงานและประกอบพิธีศพที่วัดหัวลำโพง ถนนพระรามที่ 4 กรุงเทพมหานคร
ประวัติ
มูลนิธิร่วมกตัญญูเกิดขึ้นจาก สมเกียรติ สมสกุลรุ่งเรือง พ่อค้าขายกาแฟชาวจีน โดยได้ช่วยเหลือ ผู้ด้อยโอกาสกว่าในชุมชนแออัด ตรอกโรงหมู กล้วยน้ำไท โดยเฉพาะกับคนจนๆ ที่ตายแล้วไม่มีเงินซื้อโลงศพ ต่อมาขยายวงจรจากท่าเรือคลองเตย ไปถึงพระโขนง พระประแดง บางขุนเทียน โดยใช้ชื่อ "ศาลหลวงปู่เปี่ยม" จนในปี พ.ศ. 2513 จัดตั้งเป็นมูลนิธิ ภายใต้การจัดตั้งโดยโรจน์ โชติรุ่งเรือง และคณะกรรมการรวม 15 ท่าน โดยคุณสมเกียรติ สมสกุลรุ่งเรือง เป็นผู้บริหารงานและคุณรัตนา ภรรยา เป็นเลขาธิการ หลังจากที่โรจน์ถึงแก่กรรม คณะกรรมการบริหารมูลนิธิ จึงได้ยื่นขอเปลี่ยนใบอนุญาตจัดตั้งมูลนิธิร่วมกตัญญู เปลี่ยนชื่อประธานกรรมการ มาเป็นชื่อ สมเกียรติ สมสกุลรุ่งเรือง เมื่อวันที่ 20 มีนาคม 2530 จนถึงปัจจุบัน
เมื่อเหตุการณ์น้ำท่วมภาคใต้ในปี พ.ศ. 2517 มูลนิธิร่วมกตัญญูได้ขยายงานเพิ่มในส่วนงานแผนกช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
Oxytrigona
Oxytrigona เป็นสกุลของผึ้งที่อยู่ในวงศ์ Apidae.
สปีชีส์ของสกุลนี้พบในอเมริกาใต้
สปีชีส์ในสกุล ได้แก่:
พรรคการเริ่มต้นชาติปาเลสไตน์
พรรคการเริ่มต้นชาติปาเลสไตน์ (Palestinian National Initiative;ภาษาอาหรับ: المبادرة الوطنية الفلسطنية al-Mubadara al-Wataniyya al-Filistiniyya) เป็นพรรคการเมืองในปาเลสไตน์ นำโดย ดร. มุสตาฟา บัรเฆาตี ก่อตั้งเมื่อ 17 มิถุนายน พ.ศ. 2545 ในรอมัลลอหฺในเขตเวสต์แบงก์ซึ่งเป็นส่วนหนึ่งของเขตการปกครองปาเลสไตน์ โดยประกาศตัวเป็นทางเลือกที่สามเพื่อประชาธิปไตย อยู่ระหว่างกลุ่มฟาตะห์ (ซึ่งถูกมองว่าคอรัปชั่นและไม่เป็นประชาธิปไตย) กับกลุ่มฮามาส (ที่ถูกมองว่าหัวรุนแรงและอิงศาสนา)
แนวคิด
พรรคการเริ่มต้นชาติปาเลสไตน์มีเป้าหมายของตนเองในการทำให้ปาเลสไตน์มีเอกภาพและเป็นประชาธิปไตย โดยเน้นที่ตัวแทนชาติปาเลสไตน์ ซึ่งต้องปรับปรุงรูปแบบให้มีประชาธิปไตยมากขึ้น และมีรัฐบาลที่มีตัวแทนจากทุกส่วนเข้าร่วม (รวมทั้งกลุ่มฮามาสที่นิยมอิสลาม) เพื่อยุติความวุ่นวายและความไร้ประสิทธิภาพของกฎหมายในการเมืองปาเลสไตน์
พรรคการเริ่มต้นชาติปาเลสไตน์ต้องการให้มีทิศทางทางการเมืองเพียงทิศทางเดียวที่ถูกกำหนดอย่างเป็นประชาธิปไตย และนโยบายเดียวเพื่อให้ถึงเป้าหมาย พรรคการเริ่มต้นชาติปาเลสไตน์เชื่อว่าวิธีที่ใช้ควรรวมทั้งการสร้างกำลังทางทหารและดำเนินการเจรจาสันติภาพกันต่อไป หน่วยนี้ไม่มีกองกำลังฝ่ายทหารของตนเอง และไม่ใช้ความรุนแรง แม้จะสนับสนุนสิทธิในการต่อสู้เพื่อต่อต้านการรุกราน
ผลการเลือกตั้ง
มุสตาฟา บัรเฆาตีลงสมัครรับเลือกตั้งเป็นประธานาธิบดีใน พ.ศ. 2548 โดยไม่มีคู่แข่งจากกลุ่มฮามาส ในขณะที่คู่แข่งจากองค์กรปลดปล่อยปาเลสไตน์คือมะห์มุด อับบาส ผลการเลือกตั้งปรากฏว่าบัรเฆาตีได้คะแนนเสียง 19.48% ส่วนอับบาสได้คะแนนเสียง 62.52%
พรรคการเริ่มต้นชาติปาเลสไตน์ยังคงดำเนินการต่อไปภายใต้กลุ่มปาเลสไตน์เอกราช ในการเลือกตั้งสภานิติบัญญัติของปาเลสไตน์ในเดือนมกราคม พ.ศ. 2549 กลุ่มปาเลสไตน์เอกราชได้คะแนนเสียง 2.7% ได้ 2 ที่นั่ง หนึ่งในนั้นเป็นของบัรเฆาตี
ในการเลือกตั้งระดับท้องถิ่นช่วงแรกในเดือนมกราคม พ.ศ. 2548 พรรคการเริ่มต้นชาติปาเลสไตน์ได้รับชัยชนะ ในเดือนพฤษภาคม พ.ศ. 2548 ได้เสียงส่วนใหญ่อยางน้อย 6 เขต โดยคะแนนเสียง 10% เป็นของคู่แข่งอย่างกลุ่มฟาตะห์หรือฮามาส ในช่วงที่สามของการเลือกตั้งในเวสต์แบงก์เมื่อ 29 กันยายน พ.ศ. 2548 พรรคการเริ่มต้นชาติปาเลสไตน์ชนะการเลือกตั้งใน 18 จาก 104 เขต และได้ควบคุมการบริหาร 16 จาก 18 เขต
ฟงอวิ๋น ขี่พายุทะลุฟ้า (ภาพยนตร์)
ฟงอวิ๋น ขี่พายุทะลุฟ้า หรือ The Storm Riders, 1998 ภาพยนตร์จีนกำลังภายใน ดัดแปลงมาจากหนังสือการ์ตูนจีน เรื่อง The Storm Riders , 風雲之雄霸天下  (ฟงอวิ๋น สงป้าเทียนเจี้ย : ฟงอวิ๋น ที่หนึ่งในใต้หล้า) นำแสดงโดย กัว ฟู่เฉิง, เจิ้ง อี้เจี้ยน, ซอนนี่ ชิบะ, หยาง กงหยู, ซูฉี ร่วมด้วย หวง ชิวเซิน (นักแสดงรับเชิญ) กำกับการแสดงโดย แอนดริว เลา
เนื้อเรื่อง
สงป้า (ซอนนี่ ชิบะ) ประมุขพรรคใต้หล้า มีความทะเยอทะยานต้องการเป็นยอดฝีมืออันดับหนึ่งในยุทธภพ สงป้าเป็นบุคคลที่ชั่วร้ายและทำทุกวิถีทางที่จะสยบจอมยุทธฝีมือดีทั้งหลายทั่วยุทธภพ ไม่ว่าคนคนนั้นจะเต็มใจที่จะประลองด้วยหรือไม่ก็ตาม
ที่บ้านตระกูลปู้ ปู้ฉิงเทียน (แอนดี้ อัง) นักทำกระบี่ฝีมือดีได้สร้างกระบี่ที่ดีที่สุดในชีวิต ชื่อว่า กระบี่เลิศภพจบแดน ปู้ฉิงเทียนมีลูกชายเพียงคนเดียว คือ ปู้จิ้งอวิ๋น ปู้ฉิงเทียนได้สอนลูกว่า แม้ฝีมือดีหรือกระบี่ดีเพียงไหนก็ตาม แต่จงจำไว้ว่าธรรมะย่อมชนะทุกสิ่ง และฝังกระบี่เล่มนี้ไว้ใต้ดิน
ขณะเดียวกัน เนี่ยเหยินหวัง (ฟาง จงซิ่น) เจ้าของ ดาบอาบหิมะ หนึ่งในสุดยอดศาตราวุธของยุทธภพที่สงป้าต้องการครอบครอง สงป้าพยายามท้าเนี่ยเหยินหวังให้ออกมาต่อสู้กัน แต่เนี่ยเหยินหวังมิต้องการเช่นนั้น สงป้าจึงลักพา เอี้ยนหยิง ภรรยาโฉมสะคราญของเนี่ยเหยินหวังไป เพื่อต้องการให้เนี่ยเหยินหวังลุกขึ้นสู้ สถานที่ประลองคือ พระพุทธรูปเล่อซาน เนี่ยเหยินหวังพา เนี่ยฟง ลูกชายเพียงคนเดียวไปด้วย ขณะประลองเอี้ยนหยิงได้กระโดดน้ำฆ่าตัวตาย เนี่ยเหยินหวังจึงเสียทีแก่สงป้า และถูก กิเลนไฟ กิเลนที่ทั้งตัวเป็นไฟ ที่อาศัยอยู่ในถ้ำดั้นเมฆใต้ฐานพระพุทธรูปลากเข้าไปกินในถ้ำพร้อมดาบอาบหิมะ เนี่ยฟงไม่กลัวพยายามจะตายไป แต่ก็สลบ สงป้าจึงได้พาเนี่ยฟงกลับไปที่พรรค
สงป้าได้รับ ฉินซวง, เนี่ยฟง และปู้จิ้งอวิ๋น เป็น 3 ศิษย์เอก เมื่อทั้ง 3 โตขึ้น ปู้จิ้งอวิ๋น (กัว ฟู่เฉิง) ได้แอบชอบ ข่งฉือ (หยาง กงหยู) ลูกสาวเพียงคนเดียวของสงป้าอยู่ แต่ไม่บอกใครเพราะอุปนิสัยที่เงียบขรึมผิดคนทั่วไป ขณะที่ เนี่ยฟง (เจิ้ง อี้เจี้ยน) ได้พาขงฉือกับฉินซวงแอบเข้าสุสานกระบี่สถานที่ต้องห้ามภายในพรรค ข่งฉือเองก็ชอบเนี่ยฟงอยู่เช่นกัน
ค่อมา สงป้าได้ให้ เนี่ยฟงกับฉินซวงไปตามหาวานรทิพย์สมบัติของวัดเส้าหลินเพื่อที่จะให้ได้ตัว ธุลีดิน มาทำนายคำทำนายที่เหลือ เนี่ยฟงกับฉินซวงตามจนพบตัวธุลีดิน ขณะที่ ปู้จิ้งอวิ๋น เดินทางไปที่นครอู๋ซวงพร้อม ค้างคาว กับ นกเหยี่ยว เพื่อฆ่า ตู้กูอี้ฟาง และนำ กระบี่ไร้คู่เปรียบ หนึ่งในยอดศาสตราวุธกลับมาครอบครอง ปู้จิ้งอวิ๋นได้ฆ่าคนในนครอู๋ซวงเสียหมดสิ้นไม่เว้นแม้กระทั่งเด็กเล็ก ๆ  เมื่อ ตู้กูหมิง บุตรชายเพียงคนเดียวของตู้กูอี้ฟางกลับมาพบ ก็ร่ำไห้พร้อมไปหา เทพกระบี่ (หวง ชิวเซิน) สุดยอดจอมยุทธที่สงป้าต้องการประลองด้วยเพื่อหาความเป็นที่หนึ่งในใต้หล้า ผู้เป็นลุง ล้างแค้นให้ ขณะที่ทางฝ่ายเนี่ยฟง ธุลีดินก็ถูกบุรุษลึกลับในชุดดำลักพาตัวไป ซึ่งบุรุษลึกลับที่แท้นั่นก็คือ สงป้า นั่นเอง
ท้ายที่สุดเมื่อล่วงรู้ความจริง ทั้งเนี่ยฟงและปู้จิ้งอวิ๋นได้รวมพลังกันเป็นมังกรทะยานฟ้า เพื่อสู้กับสงป้า
เบื้องหลังและความนิยม
ฟงอวิ๋น ขี่พายุทะลุฟ้า ได้ดัดแปลงมาจากหนังสือการ์ตูนแนวกำลังภายในในชื่อเรื่องเดียวกันของ หม่าหยงเฉิง นักเขียนชาวฮ่องกง ซึ่งต่อมาได้มีการต่อเพิ่มเติมเป็นนวนิยายโดย ตังแซ ซึ่งได้รับความนิยมอย่างมากจากทั้งฝั่งฮ่องกงและจีนแผ่นดินใหญ่
โกลเด้น ฮาร์เวสท์ บริษัทสร้างภาพยนตร์ยักษ์ใหญ่ของฮ่องกง จึงได้หยิบ ฟงอวิ๋น ขี่พายุทะลุฟ้า มาสร้างเป็นภาพยนตร์ด้วยทุนสร้างมหาศาลกว่า 120 ล้านเหรียญฮ่องกง โดยมี แอนดริว เลา เป็นผู้กำกับ และถือเป็นภาพยนตร์แนวกำลังภายในเรื่องแรกที่ปลุกกระแสภาพยนตร์กำลังภายในให้ฟื้นกลับมาอีกครั้งหลังจากซบเซาไปนานนับ 10 ปี พร้อมด้วยสเปเชียล แอฟเฟคต์ ทางคอมพิวเตอร์ตระการตามากมายอย่างที่ไม่เคยมีมาก่อน
ด้วยงานสร้างที่อลังการ และเนื้อเรื่องที่เต็มไปด้วยความเป็นแฟนตาซี ทำให้ได้รับความนิยมทันทีที่ออกฉาย ซึ่งในฮ่องกงสามารถทำรายได้เหนือกว่า Armageddon และ Godzilla ภาพยนตร์ฟอร์มใหญ่แห่งปีของฮอลลีวู้ดเสียอีก และทำรายได้มากกว่า Jurassic Park และ Titanic เมื่อเปิดฉาย  และทำรายได้ในทุกประเทศที่เข้าฉาย  และทำให้ แอนดริว เลา ได้กำกับภาพยนตร์ในแนวเดียวกันตามมาอีก 2 เรื่องนับจากนี้ คือ A Man Called Hero และ The Duel ซึ่งก็เป็นภาพยนตร์ที่เต็มไปด้วยสเปเชียล แอฟเฟคต์แนวแฟนตาซีอีก
โดยบทภาพยนตร์ได้ดัดแปลงให้แตกต่างจากฉบับหนังสือการ์ตูนหรือนวนิยาย ด้วยการตัดตัวละครบางตัวที่สำคัญออกไป เช่น บุรุษนิรนามชุดดำ หรือ ต้วนล่าง และทำการเปลี่ยนแปลงให้ข่งฉือจากที่เป็นสาวใช้ในพรรคใต้หล้ากลายมาเป็นลูกสาวเพียงคนเดียวของสงป้า เป็นต้น
สำหรับในประเทศไทย กระแสของภาพยนตร์ได้ทำให้ในอีก 1 ปี ต่อมา ได้มีการสร้างโฆษณาโทรทัศน์ สินค้าประเภทลูกอมรสกาแฟยี่ห้อหนึ่ง ที่เป็นการล้อเลียนถึงภาพยนตร์เรื่องนี้ด้วย
ภาคต่อ
ในปี พ.ศ. 2551 พี่น้องตระกูลแปง (ออกไซด์ และ แดนนี่ แปง) ได้สร้างภาค 2 ของภาพยนตร์ชุดนี้ โดยถ่ายทำทั้งหมดในประเทศไทย และได้นักแสดงคนเดิม คือ กัว ฟู่เฉิง และ เจิ้ง อี้เจี้ยน กลับมารับบทนำอีกครั้ง ซึ่งภาพยนตร์ภาค 2 นี้ได้ให้ชื่อว่า The Storm Warriors กำหนดฉายในประเทศไทยวันที่ 24 ธันวาคม พ.ศ. 2552
มูลปริยายวรรค
มูลปริยายวรรค แบ่งออกเป็น 10 ดังนี้คือ มูลปริยายสูตร, สัพพาสวสังวรสูตร, ธรรมทายาทสูตร, ภยเภรวสูตร, อนังคณสูตร, อากังเขยยสูตร, วัตถูปมสูตร, สัลเลขสูตร, สัมมาทิฏฐิสูตร และสติปัฏฐานสูตร ซึ่งพระอรรถกถาจารย์ได้มีคำอธิบายตามลำดับ ดังนี้
อรรถกถา มูลปริยายสูตร พระสูตรนี้ว่าด้วยเรื่องราวอันเป็นมูลธรรมทั้งปวง กล่าวคือพื้นฐานของปุถุชน, ภิกษุผู้เป็นเสขะ, ภิกษุผู้เป็นพระอรหันต์ขีณาสพ และภูมิของพระศาสดา ซึ่งผู้รจนาอรรถกถาได้อธิบายเพิ่มเติมถึงความหมายของบุคคลเหล่านี้ และให้ความรู้เพิ่มเติมเกี่ยวกับคุณลักษณะต่างๆ เช่น การระบุว่า พระอนาคามี และพระขีณาสพชั้นสุทธาวาส ย่อมมีเฉพาะในเวลาที่พระพุทธเจ้า เสด็จอุบัติขึ้นเท่านั้น ก็พระพุทธเจ้าทั้งหลายไม่ทรงอุบัติขึ้น แม้ตลอดอสงไขยกัลป ในกาลนั้น ภูมินั้นย่อมว่างเปล่า พระอรหันต์นั้น ท่านเห็นโทษในความกำหนัด พิจารณาเห็นทุกข์อยู่เป็นผู้ หลุดพ้นแล้ว ด้วยอัปปณิหิตวิโมกข์. ท่านเห็นโทษในโทสะ พิจารณาเห็นโดยความ เป็นของไม่เที่ยง เป็นผู้หลุดพ้นแล้วด้วยอนิมิตตวิโมกข์. ท่านเห็นโทษในโมหะ พิจารณาในความเป็นอนัตตาอยู่ เป็นผู้หลุดพ้นแล้วด้วยสุญญตวิโมกข์ และการระบุว่า พระพุทธเจ้าทั้งหลายกับเหล่าพระสาวก ไม่มีความแตกต่างกัน ในการละกิเลส ด้วยมรรคนั้น ก็จริง ถึงกระนั้น ก็ยังมีความแตกต่างกัน ในเรื่องความรอบรู้ เป็นต้น
อรรถกถา สัพพาสวสังวรสูตร ว่าด้วยการสำรวมระวังอาสวะทุกชนิด พระอรรถกถาจารย์อธิบายเพิ่มเติมว่า ที่ชื่อว่าอาสวะ เพราะไหลไป เพราะหมักดองอยู่นาน และอาสวะที่พึงละเพราะสังวรนั้น เป็นข้อปฏิบัติเบื้องต้น ของโสดาปัตติมรรคและ ของมรรคทั้ง 3 เหล่านั้นทั้งหมด ทั้งนี้ พระเถระพรรณนาว่า อาสวะบางเหล่า ย่อมไม่เกิดขึ้นด้วยอำนาจ การอุทเทศ(การท่องจำ) ปริปุจฉา (การสอบถาม) ปริยัติ(การเล่าเรียน) นวกรรม(การก่อสร้าง) โยนิโสมนสิการ (การพิจารณาโดยแยบคาย) (อ.สัพพาสวสังวรสูตร)
อรรถกถา ธรรมทายาทสูตร ว่าด้วยผู้รับมรดกธรรม โดยสมเด็จพระสัมมาสัมพุทธเจ้าตรัสสอนภิกษุทั้งหลายให้เป็นผู้รับมรดกธรรม ( ธัมมทายาท ) อย่าเป็นผู้รับมรดกอามิส ( อามิสทายาท) พระอรรถกถาจารย์อธิบายเพิ่มเติมว่า ภิกษุผู้เห็นแก่ ปัจจัยย่อมสิ้นเดชอับแสงระหว่างบริษัท 4 คล้ายกับถ่านไฟ ที่ดับแล้ว ส่วนภิกษุผู้มีจิตหวนกลับจากปัจจัย เป็นผู้หนักในธรรมประพฤติ ครอบงำอามิสอยู่เป็นนิตย์ ย่อมมีเดชคล้ายกับราชสีห์ พร้อมกันนี้ ยังยกตัวอย่างพฤติกรรมที่เกิดจากบาปธรรม ของภิกษุผู้เป็นอามิสทายาท เช่น ย่อมโกรธคนอื่นที่ได้ลาภ
อรรถกถา ภยเภรวสูตร ว่าด้วยความกลัวและสิ่งที่กลัว สมเด็จพระสัมมาสัมพุทธเจ้าทรงแสดงความที่พระองค์ว่ามีกายกรรม วจีกรรม มโนกรรม อาชีวะ บริสุทธิ์ ไม่มีความอยากได้มาก จึงจิตตั้งมั่น มีปัญญา มิหวั่นเกรงสิ่งใด พระอรรถกถาจารย์อธิบายเพิ่มเติมว่า สติมี 2 อย่าง คือ สติประกอบด้วยปัญญา สติที่ไม่ประกอบด้วยปัญญา สติที่ไม่ประกอบด้วยปัญญา ย่อมหย่อนกำลัง สติที่หย่อนกำลัง จะทำหน้าที่ ของสติไม่ได้ ภิกษุหลงลืมสติ ขาดสัมปชัญญะ(ปัญญา) ย่อมไม่สามารถจะ ทำแม้เพียงการกำหนดอารมณ์ได้เลย พร้อมอธิบายว่า การถึงพระรัตนตรัยเป็นสรณะ สามารถกำจัดความกลัวได้ โดยเฉพาะอย่างยิ่งสรณะที่เป็นโลกุตตระ ย่อมมีสามัญญผล 4 เป็นวิบาก ส่วนการถึงสรณะ ที่เป็นโลกิยะ ย่อมมีภพสมบัติ และโภคสมบัติ เป็นผล
อรรถกถา อนังคณสูตร ว่าด้วยบุคคลผู้ไม่มีกิเลส กล่าวคือ บุคคลทั้งหลายแบ่งเป็นพวกที่ไม่รู้ตามความจริง จะเป็นผู้มีราคะ โทสะ โมหะ มีกิเลส มีจิตเศร้าหมองทำกาลกิริยา ส่วนพวกที่รู้ตามความจริง ถ้ามีกิเลสก็พยายามเพื่อละกิเลส ถ้าไม่มีกิเลส ราคะก็จะไม่ตามรบกวน ในที่สุดก็จะเป็นผู้ไม่มีราคะ โทสะ โมหะ ไม่มีกิเลส ไม่มีจิตเศร้าหมองทำกาลกิริยา พระอรรถกถาจารย์อธิบายเพิ่มเติมว่า กิเลส พระพุทธองค์ ตรัสเรียกว่า อังคณะ(เป็นเหมือนเนิน) กิเลสเพียงดังเนินนั้น ได้แก่ ราคะ โทสะ โมหะ หรือ หมายถึง มลทินอย่างใด อย่างหนึ่ง หรือ เปือกตม
อรรถกถา อากังเขยยสูตร ว่าด้วยความหวังของภิกษุ ได้แก่ ความหวังขนาดธรรมดา ให้เป็นที่รักเคารพของเพื่อนพรหมจารีขึ้นไปจนถึงความหวังขั้นสูงสุด คือการทำให้แจ้งเจโตวิมุติ ปัญญาวิมุติ อันไม่มีอาสวะ (เป็นพระอรหันต์) พระอรรถกถาจารย์อธิบายเพิ่มเติมเกี่ยวข้อปฏิบัติให้ถึงความหวังสูงสุดว่า ศีลที่ ขาด ทะลุ ด่าง พร้อย จะจัดเป็นศีลที่บริบูรณ์ไม่ได้ เปรียบเหมือนนาที่ ประกอบด้วยโทษ 4 อย่าง และปาฏิโมกขสังวร ศีลนั้นของผู้ใด ไม่ด่างพร้อย ผู้นั้นย่อมสามารถที่จะรักษาศีล ที่เหลือให้ดำรงอยู่ตามปกติได้ เปรียบเหมือนบุรุษผู้มีศีรษะไม่ขาด ก็อาจรักษา ชีวิตไว้ได้
อรรถกถา วัตถูปมสูตร พระสูตรอุปมาด้วยผ้าที่ย้อมสี กล่าวคือ เมื่อจิตเศร้าหมอง ทุคคติ เป็นหวังได้  เปรียบเหมือนผ้าที่เศร้าหมองมีมลทินจับ พระอรรถกถาจารย์อธิบายว่า จิตนี้เป็นธรรมชาติ ประภัสสร ก็จิตนั้นแลเศร้าหมองไป เพราะอุปกิเลส ที่จรมา จิตนั้นเมื่อได้รับการชำระให้บริสุทธิ์ บุคคลก็สามารถทำให้ประภัสสร ยิ่งขึ้นอีกได้ ความพยายามในการชำระจิตนั้น ย่อมไม่ไร้ผล นอกจากนี้ ท่านยังแจกจแงถึงการการละกิเลสว่ามีอยู่ 2 อย่าง คือ ละตามลำดับกิเลส ละตามมรรค, โสดาปัตติมรรค ย่อมละ ความลบหลู่คุณท่าน ความตีเสมอ ความริษยา ความตระหนี่ มารยา โอ้อวด. อนาคามิมรรค ย่อมละความพยาบาท ความโกรธ ความผูกโกรธ ความเลินเล่อ. อรหันตมรรค ย่อมละความเพ่งเล็ง ความหัวดื้อ ความแข่งดี ความถือตัว ความดูหมิ่นท่าน ความมัวเมา
อรรถกถา สัลเลขสูตร ว่าด้วยการขัดเกลากิเลส กล่าวคือ ภิกษุพึงทำความขัดเกลากิเลสในพุทธศาสนา นี้ คือ งดเว้นจากกิเลส 44 ประเภท พระอรรถกถาจารย์อธิบายว่า อย่างไรก็ตาม ผู้ใดเมื่อไม่เห็นการฟุ้งขึ้นแห่งกิเลสที่ข่มไว้ด้วยสมถะ หรือที่ข่มไว้ได้ด้วยวิปัสสนา ย่อมเข้าใจว่า ตนเองเป็น พระโสดาบันบ้าง เป็นพระอรหันต์บ้าง ดังเช่นเรื่องของพระมหาเถระในหังกนวิหาร รูปหนึ่ง ในจิตตลดาบรรพต สำคัญว่าตนเป็น พระอรหันต์ จนพรรษา 60 ล่วงแล้ว
อรรถกถา สัมมาทิฏฐิสูตร สูตรว่าด้วยความเห็นชอบ โดยยกอาการรู้จักอกุศลและมูลรากของอกุศล การรู้จักกุศลและมูลรากของกุศลขึ้นแสดง ตามด้วยปริยายข้ออื่นๆ อีก 15 ข้อ และโดยรู้จักสิ่งนั้น เหตุเกิดของสิ่งนั้นความดับของสิ่งนั้น ข้อปฏิบัติให้ถึงความดับสิ่งนั้น พระอรรถกถาจารย์อธิบายเพิ่มเติมว่า สัมมาทิฏฐิ มี 2 อย่าง คือ โลกิยะ และโลกุตตระ, คนที่มีสัมมาทิฏฐิ มี 3 ประเภท คือ ปุถุชน เสกขบุคคล (ผู้ต้องศึกษา) อเสกขบุคคล (ผู้ไม่ต้องศึกษา) และกล่าววว่า การวิรัติ (เจตนาที่งดเว้นจากความชั่ว) แยกออกเป็น 3 อย่าง คือ สัมปัตตวิรัติ (เว้นได้ซึ่งสิ่งที่ประจวบเข้า) สมาทานวิรัติ (เว้นด้วยการสมาทาน) สมุจเฉทวิรัติ (เว้นได้โดยเด็ดขาด)
อรรถกถา สติปัฏฐานสูตร พระสูตรว่าด้วยการตั้งสติ 4 ประการ และอานิสงส์ แห่งการเจริญสติปัฏฐาน 4 พระอรรถกถาจารย์อธิบายเพิ่มเติมว่า ชาวกุรุรัฐ ผู้ที่ สมเด็จพระสัมมาสัมพุทธเจ้าทรงแสดงพระสูตรนี้ให้สดับนั้น เป็นผู้มีร่างกาย และจิตใจเหมาะสมเป็นนิจ มีกำลังปัญญา สามารถ รับฟัง พระธรรมเทศนาอันลึกซึ้งได้ และชี้แจงว่า พระพุทธเจ้าทรงแสดง สติปัฏฐานสูตร เป็นธรรมเครื่องนำออกในระยะ 7 ปี ด้วยอำนาจเวไนยบุคคล (ผู้พอจะแนะนำสั่งสอนได้) ผู้มีสติปัญญาปานกลาง เท่านั้น
โนเทล
โยแฮน โซนสไตน์ (Johan Sundstein) รู้จักกันดีในนาม โนเทล (N0tail) เป็นผู้เล่นโดตา 2 มืออาชีพชาวเดนมาร์กและกัปตันของทีมโอจี พร้อมกับผู้เล่นคนอื่น ๆ ในทีม เขาได้เล่นใน The International ทั้งหมดสี่ครั้ง และชนะในปี 2018 และ 2019 และยังชนะในอีก 4 การแข่งขันระดับเมเจอร์
ชีวิตในวัยเด็ก
โซนสไตน์เกิดและเติบโตในเดนมาร์กโดยผู้ปกครองชาวแฟโร โซนสไตน์เริ่มเล่นวิดีโอเกมเป็นครั้งแรกเมื่อเขาอายุสองขวบ และได้ออกจากโรงเรียนมัธยมต้นเพื่ออุทิศตนเพื่อการกีฬาอย่างเต็มที่
ฮีโรส์ออฟนิวเอิร์ธ
ขณะมีอายุ 15 ปี โนเทลได้พบกับ Jascha "NoVa" Markuse และ Tal "Fly" Aizik ในเกม พวกเขาจึงตัดสินใจที่จะเริ่มเล่นด้วยกัน ทั้งสามคนกลายเป็นอีกโครงการของ Danijel "StreeT" Remus ผู้จัดการทีมฟานาติก หลังจากการเปลี่ยนแปลงในทีม Heroes of Newerth ของฟานาติกที่มีอยู่แล้ว และประสิทธิภาพของโนเทลและเพื่อนของเขา กลุ่มของเขาได้รวมเข้ากับผู้เล่นฟานาติกดั้งเดิม Henrik "FreshPro" Hansen และ Kalle "Trixi" Saarinen ในไม่ช้าทีมก็เริ่มได้รับชัยชนะในทัวร์นาเมนต์ออนไลน์ได้รับชัยชนะ LAN ครั้งแรกของพวกเขาใน DreamHack Winter 2011 พร้อมกับทีมของเขาโยฮันสามารถคว้าชัยชนะอันดับ 1 ในการแข่งขัน DreamHack สี่รายการติดต่อกัน
โดตา 2
เนื่องจากกิจกรรมที่ลดลงในฉากฮีโรส์ออฟนิวเอิร์ธมืออาชีพ จึงตัดสินใจย้ายไปร่วมกับทีมโดตา 2 ยุโรปของฟานาติกร่วมกับ Jascha Markuse, Tal Aizik และ Adrian Kryeziu เมื่อวันที่ 30 มีนาคม 2012 หลังจากเริ่มต้นอย่างยากลำบากกับ DotA แล้ว N0tail และทีมของเขา Fnatic.EU ได้รับรางวัล Thor Open LAN เมื่อวันที่ 9 ธันวาคม 2012 ชนะ No Tidehunter ซึ่งปัจจุบันรู้จักกันในชื่อ Alliance ตั้งแต่ Fnatic.EU ชนะการแข่งขัน LAN พวกเขาส่วนใหญ่ครองฉากมืออาชีพจนถึง The International 2013 ซึ่งพวกเขาได้อันดับ 7-8 หลังจากแพ้ทีม Orange หนึ่งปีต่อมาหลังจากไม่ชนะทัวร์นาเมนต์ระดับ premier เลยและได้อันดับ 13-14 ใน The International 2014 โนเทลประกาศว่าเขาจะออกจากฟานาติกไปกับ Fly เพื่อสร้างทีมซีเครต เชิญ Puppey, s4 และ Kuroky เข้าร่วม หลังจากประสบความสำเร็จในการแข่งขันห้ารายการ Puppey ตัดสินใจที่จะเตะโนเทลเพื่อแทนด้วย Arteezy เพื่อเตรียมการสำหรับ Dota 2 Asia Championships โนเทลจึงตัดสินใจเข้าร่วม Cloud9 แทนที่ Aui 2000 หลังจากจบการแข่งขันที่น่าผิดหวังหลายครั้งและอันดับที่ 9-12 ใน The International 2015 Cloud9 ได้ปล่อยทีม เมื่อวันที่ 28 สิงหาคม 2015 มีการประกาศว่าโนเทลพร้อมกับเพื่อนร่วมทีม Fly ซึ่งถูกเตะจากทีมซีเครต ได้สร้าง (monkey) Business ซึ่งเป็นทีมที่ประกอบไปด้วย Miracle-, MoonMeander, Cr1t-, Fly และ N0tail (monkey) Business ภาพหลังไปเป็น โอจี
แม้จะมีการเริ่มต้นที่ช้าในระหว่างการแข่งขันรอบแบ่งกลุ่มของ The International 2018 แต่โอจีก็จบที่สี่และได้เข้าร่วมการแข่งขันหลัก แม้ว่าเป็นเบี้ยล่างในการแข่งขันโอจี และโซนสไตน์ก้าวเข้าสู่รอบชิงชนะเลิศและชนะการแข่งขันด้วยการเอาชนะ PSG.LGD ในซีรีส์รูปแบบดีที่สุดห้าด้วยคะแนน 3–2 ในปีต่อมาเขาได้รับรางวัล The International 2019 ทำให้เขาและทีมอื่น ๆ เป็นผู้ชนะซ้ำประจำคนแรกของ The International
ภาษาองามี
ภาษาองามี เป็นตระกูลภาษาย่อยทิเบต-พม่า ใช้พูดในเทือกเขาทางตะวันออกเฉียงเหนือของอินเดีย มีหลายสำเนียง
สัทวิทยา
สำเนียงโกฮีมามีวรรณยุกต์ 4 เสียง ( หรือ {{IPA|/a̋ á ā à/}) มีสระ 6 เสียง สระประสมมีน้อย
ไวยากรณ์/รากศัพท์
ไวยากรณ์และรากศัพท์ของภาษาองามีสามารถเข้าถึงได้ในสำเนียงเตนยิดี และภาษาอังกฤษ แต่ส่วนที่สะสมไว้ก็มีความขัดแย้งในการวิเคราะห์หน่วยเสียงหรือประโยคในภาษา และข้อมูลที่ได้มาจากหลายสำเนียง โดยเฉพาะเอกสารรุ่นเก่า (ประมาณ พ.ศ. 2413 – 2503) ที่รวบรวมโดยมิชชันนารีในศาสนาคริสต์ ซึ่งข้อมูลจะไม่เฉพาะกับสำเนียงใดสำเนียงหนึ่ง สันนิษฐานว่าภาษาองามีเป็นภาษามาตรฐานในบริเวณนาคาแลนด์ ปัจจุบันมีหนังสือวลีองามี-อังกฤษ และพจนานุกรมองามี-อังกฤษ-ฮินดีให้เข้าถึงได้ทางอินเทอร์เน็ต
การรวมรวมเอกสาร
เอกสารภาษาองามีที่สามารถรวบรวมได้มันเป็นเอกสารตีพิมพ์ (นวนิยาย กวีนิพนธ์ และตำรา) เอกสารที่มีการรวบรวมทางอิเล็กทรอนิกส์ขนาดใหญ่มักเป็นเอกสารทางศาสนาคริสต์ที่เขียนด้วยสำเนียงเตนยิดี ไบเบิลที่สมบูรณ์แบบที่เขียนด้วยสำเนียงเตนยิดี ตีพิมพ์ใน พ.ศ. 2513 อย่างไรก็ตาม เฉพาะบทแปลไบเบิลภาค Genesis ที่ได้แสดงทางอินเทอร์เน็ตในโครงการโรเซ็ตตา แหล่งเอกสารที่สำคัญอีกแหล่งหนึ่งคือนิทานพื้นบ้าน รวมทั้งเพลงพื้นบ้านที่เขียนด้วยสำเนียงเตนยิดี เพลงภาษาองามีสำหรับใช้ในศาสนาคริสต์แต่งขึ้นในชุมชนในโบสถ์ เอกสารขนาดใหญ่ที่เขียนด้วยสำเนียงเตนยิดี คือตำราเรียนในโรงเรียนโกฮีมาและมหาวิทยาลัย
พรรคประชาชนปาเลสไตน์
พรรคประชาชนปาเลสไตน์ (Palestinian People's Party; ภาษาอาหรับ: حزب الشعب الفلسطيني Hizb al-Sha'b al-Filastini) ก่อตั้งเมื่อ พ.ศ. 2525 ในฐานะพรรคคอมมิวนิสต์ปาเลสไตน์ เป็นพรรคสังคมนิยมในเขตปกครองปาเลสไตน์และบริเวณอื่นๆของชาวปาเลสไตน์
พรรคคอมมิวนิสต์ปาเลสไตน์เริ่มก่อตั้งตั้งแต่ พ.ศ. 2462 หลังจากการก่อตั้งรัฐอิสราเอลและจอร์แดนผนวกดินแดนเวสต์แบงก์เป็นของตน กลุ่มคอมมิวนิสต์ในเวสต์แบงก์รวมเข้ากับพรรคคอมมิวนิสต์จอร์แดนซึ่งได้รับการสนับสนุนจากชาวปาเลสไตน์ด้วย พรรคได้รับการสนับสนุนจากขบวนการต่างๆของปาเลสไตน์และประชาชนในเวสต์แบงก์จนถึง พ.ศ. 2513 จากนั้นเริ่มลดลง ส่วนในฉนวนกาซา มีการก่อตั้งพรรคคอมมิวนิสต์ของชาวปาเลสไตน์อีกพรรคหนึ่ง
ในเดือนกุมภาพันธ์ พ.ศ. 2525 พรรคคอมมิวนิสต์ดั้งเดิมได้จัดการประชุมและตกลงจัดตั้งพรรคคอมมิวนิสต์ปาเลสไตน์ขึ้นใหม่ พรรคใหม่นี้มีความสัมพันธ์กับองค์กรปลดปล่อยปาเลสไตน์และเข้าร่วมกับองค์กรใน พ.ศ. 2530สมาชิกของพรรคได้เข้าร่วมในผู้บริหารระดับสูงขององค์กรปลดปล่อยปาเลสไตน์ในเดือนเมษายนของปีนั้น พรรคประชาชนปาเลสไตน์มีบทบาทสำคัญในการกระตุ้นให้คนระดับล่างสนับสนุนการลุกขึ้นต่อสู้ และภายใต้การนำของบาชีร บัรเฆาตี ได้มีบทบาทสำคัญในการประเมินทฤษฎีของมาร์กและเลนินใหม่ว่าเป็นปรัชญาทางการเมืองมากกว่าองค์กรคอมมิวนิสต์อื่นๆในบริเวณนั้น ได้มีการเปลี่ยนชื่อใหม่เมื่อ พ.ศ. 2534 หลังการล่มสลายของสหภาพโซเวียต มาเป็นพรรคประชาชนปาเลสไตน์ซึ่งสนับสนุนการต่อสู้ในปาเลสไตน์จนกว่าจะได้รับการปลดปล่อย
กลุ่มนี้สนับสนุนข้อตกลงออสโล ใน พ.ศ. 2545 เลขาธิการทั่วไปของพรรค มุสตาฟา บัรเฆาตีแยกออกไปตั้งพรรคการเริ่มต้นชาติปาเลสไตน์ ในการเลือกตั้งประธานาธิบดีเมื่อเดือนมกราคม พ.ศ. 2548 พรรคส่งผู้สมัครคือบัสซัม อัล-ซัลฮี ได้คะแนนเสียง 2.67% ในการเลือกตั้งสภานิติบัญญัติของปาเลสไตน์ พ.ศ. 2549 พรรคเข้าร่วมในกลุ่มอัล-บาดีลซ่งเป็นกลุ่มของพรรคฝ่ายซ้ายกับแนวร่วมประชาธิปไตยเพื่อการปลดปล่อยปาเลสไตน์ สหภาพประชาธิปไตยปาเลสไตน์และผู้สมัครอิสระ ได้คะแนนเสียง 2.8% และได้ 2 ที่นั่งจากทั้งหมด 132 ที่นั่ง
ทิวาราตรี
ทิวาราตรี เป็นพืชในวงศ์ Solanaceae เป็นไม้พุ่ม ใบเดี่ยว รูปรี ใบเป็นมันเกลี้ยง ดอกช่อ กลีบดอกย่อยโคนเชื่อมกันเป็นหลอด ปลายแยก ปลายกลีบม้วนกลม ดอกสีขาว กลิ่นหอม ผลกลม สุกแล้วเป็นสีดำ ถ้ารับประทานผลทำให้ปวดศีรษะ คลื่นไส้ อาเจียน
บุคคลที่เสียชีวิตในปี พ.ศ. 2550
ด้านล่างนี้เป็นบุคคลที่เสียชีวิตในปี พ.ศ. 2550
ภาษายูกุรตะวันออก
ภาษายูกุรตะวันออก (Eastern Yugur language) และภาษายูกุรตะวันตก เป็นคำที่นักภาษาศาสตร์ชาวจีนใช้จำแนกระหว่างภาษายูกุรที่เป็นกลุ่มภาษามองโกลกับกลุ่มภาษาเตอร์กิก ซึ่งทั้งสองภาษาใช้พูดในหมู่ชาวยูกุร ภาษายูกุรตะวันออกถือเป็นภาษาที่อยู่ในภาษากลุ่มมองโกล ผู้พูดภาษานี้จะพูดภาษามองโกเลียได้ด้วย
ไบตฺ อัล-มัล
ไบตฺ อัล-มัล (Bayt al-Mal) เป็นองค์กรที่ถูกควบคุมโดยฮิซบุลลอหฺ เน้นการให้บริการทางการเงิน ชื่อของขบวนการนี้ในภาษาอาหรับหมายถึงบ้านของเงิน
สหรัฐอเมริกาได้ประกาศให้ไบตฺ อัล-มัลเป็นสถาบันการเงินที่ผิดกฎหมาย ทำธุรกิจที่เกี่ยวข้องกับการก่อการร้าย สำนักงานใหญ่ของไบตฺ อัล-มัลอยู่ในทางใต้ของเบรุตซึ่งอยู่ภายใต้อิทธิพลของฮิซบุลลอหฺ
ยูกิโอ 5D's
ยูกิโอ 5D's ( ทับศัพท์: ยูกิโอ ไฟว์ดีส์) เป็นภาพยนตร์อนิเมะในญี่ปุ่นและเป็นซีรีส์ยูกิโอลำดับที่ 3 ออกอากาศเมื่อวันที่ 2 เมษายน ค.ศ. 2008 จนถึงวันที่ 30 มีนาคม ค.ศ. 2011 โดยในประเทศไทยได้จัดจำหน่ายในรูปแบบ ดีวีดี และ วีซีดี โดยบริษัท ทีไอจีเอ
เรื่องย่อ
Yu-Gi-Oh! 5D'S เป็นซีรีส์ต่อจาก ภาค gx โดยจุดเด่นของเรื่องนี้คือการ ขี่มอเตอร์ไซค์ดวลกัน และ การเรียกมอนเตอร์แบบใหม่ที่ชื่อว่า ซิงโคร
ตั้งแต่ตอนที่ 27 เป็นต้นไป ศัตรูใหม่ของ Signer อันได้แก่ Dark Signer ได้ปรากฏตัวขึ้น โดยมีรูดเกอร์เป็นหัวหน้า โดย Signer แลDark Signer นั้นเป็นศัตรูกันมาแต่อดีตกาล เมื่อครั้ง 5000 ปีก่อนแล้ว โดยเหล่า Dark Signer นั้น มีพลังของ เทพสถิตย์ธรณี ที่หวังจะทำลายโลก และเป็นศัตรูของมังกรแดงแต่ครั้งโบราณกาล และในการเรียกเทพสถิตย์ธรณีขึ้นมาในแต่ละครั้งนั้น วิญญาณของคนบริสุทธิ์มากมายจะต้องถูกสังเวย เพื่อใช้ในการเรียกเทพสถิตย์ธรณีออกมา
หลังจากนั้นก็เป็นภาคการแข่งขัน Riding Duel W.R.G.P.แต่ในระหว่างนี้ก็มีองค์กรณ์ลึกลับ ที่จะทำลายเมืองแซทเทิลไลท์โดยใช้การ์ดที่มีความสามารถในการดูดพลังของซิงโครมอนส์เตอร์ได้ องค์กรณ์นี้ มีชื่อเรียกว่า "อิลิแอสเตอร์" มีสมาชิก 3 คนประกอบ โจเซ่(คนตัวใหญ่สุด) พลาซิโด้(คนบงการหุ่นยนต์ Ghost) และลูเคียโน่(เด็กหัวแดง)
หลังจากสิ้นสุดการแข่ง W.R.G.P. พวกยูเซย์ก็ได้เข้าสู่โลกอีกโลกหนึ่ง และต้องเข้าต่อสู้กับ Z-ONE (ในเรื่องเขาพากย์ว่า "โซน") ซึ่งเป็นผู้บงการสูงสุด ติดตามได้ในตอน 148 เป็นต้นไป
ตัวละคร
ซิกเนอร์(Signer) ดูเอลลิสต์ผู้ครอบครอง"อักขระมังกรแดง"ที่สืบทอดกันมาตั้งแต่อดีตกาล มีทั้งสิ้นห้าคน แต่ละคนจะมีสัญลักษณ์แต่ละส่วนของมังกรแดงปรากฏขึ้นที่แขน คือส่วนหัว มือ ปีก ขาและหาง การคัดสรรจะเป็นไปตามการเลือกของมังกรแดง และซิกเนอร์ทุกคนจะถูกชี้นำให้มาพบกันในวันใดวันหนึ่ง ก่อนหน้านั้นจะได้รับการ์ดแห่งสาวกมังกรแดง คือมังกรละอองดาว มังกรปีศาจแดง มังกรเทวะโบราณ มังกรกุหลาบดำและมังกรขนนกดำเพื่อใช้ต่อสู้ ปัจจุบัน ซิกเนอร์คนที่6ได้ถือกำเนิดขึ้นเป็นครั้งแรกในประวัติศาสตร์ นั่นคือรูอา พี่ชายฝาแฝดของผู้ครอบครองอักขระส่วนมือ รูกะ และมีมังกรประจำตัวคือ ไลท์สตรีมดราก้อน
ซิกเนอร์และคนที่ซิกเนอร์ต้องการปกป้องจะได้รับการคุ้มครองจากภัยต่างๆที่เกิดจากความมืดทุกรูปแบบ(ยกเว้นการบาดเจ็บที่เกิดจากการดูเอล) รวมทั้งสามารถใช้พลังมังกรแดงในการเรียกมอนสเตอร์ระดับสูงขึ้นมาได้ด้วยการขอยืมพลังจากซิกเนอร์คนอื่นๆ ปัจจุบันผู้ที่สามารถเรียกรวมอักขระมังกรแดงเพื่อใช้เรียกการ์ดขั้นสูงมีเพียง ฟุโด ยูเซย์เท่านั้น
ฟุโด ยูเซย์  (不動 遊星, Yusei Fudo)
ในอดีตเป็นลูกของศาสตราจารย์ฟุโด หัวหน้าทีมวิจัยโมเมนโต้ แต่จากจากเหตุการณ์ Zero Reverse (แซทเทิ้ลไลท์แยกออกมาเป็นเกาะ) ก็ใช้ชีวิตแบบเอาตัวรอดไปวันๆ มีเพื่อนร่วมกลุ่มกันอีกสามคน คือ แจ็ค คิริว โครว์ แต่ตอนหลังก็แยกย้ายกันไปและมาร่วมทางกันอีกหลังจากจบภาค ฟอร์จูน คัพ
อุปนิสัยใจเย็น สุขุม หัวเราะน้อยครั้ง สีหน้าเคร่งขรึมและขมวดคิ้วแทบจะตลอดเวลา จะยิ้มเฉพาะช่วงที่อยู่กับเพื่อนเท่านั้น ไม่ค่อยดุด่าว่ากล่าวใคร เป็นตัวละครที่คนวาดใส่มุขให้น้อยมากซึ่งต่างกับตัวอื่นที่มีตบมุขตลอดเรื่อง ดูคล้ายกับ มุโต้ ยูกิร่างฟาโรห์อาเทม
ยูเซย์มักบาดเจ็บหลายครั้ง และหนักกว่าตัวเอกในภาคอื่นๆ เช่น ถูกไฟฟ้าช็อตเพื่อให้การสารภาพกับทางหน่วยงานรักษาความปลอดภัย ถูกมอนสเตอร์ที่เกิดจากพลังของอิซาโยอิ อากิทำร้าย ถูกสลัดตกจากดีวีลล์อย่างรุนแรงขณะขับด้วยความเร็วเต็มที่เพื่อหนีเทพสถิตธรณีจนดีวีลล์ที่ในตอนนั้นสภาพไม่ค่อยดีนักพังกะทันหันและถูกเศษโลหะจากดีวีลล์ปักเข้าที่ร่างกาย ผลกระทบจากการดูเอลกับรูทเกอร์ทำให้สะพานที่ยืนขาดจนตกลงไปในใจกลางโมเมนโต้โมรี่ตัวเก่าจนเกือบตาย เป็นต้น
มีความรู้สึกผิดฝังใจและโทษตนเองมาตลอดในเหตุการณ์ซีโร่ รีเวิร์ส ที่ครอบครัวของตนเป็นคนทำให้เพื่อนสนิททั้งสองต้องกลายเป็นเด็กกำพร้าเร่ร่อน ซึ่งเรื่องนี้โครว์และแจ๊กก็ยังไม่เคยรู้มาก่อนจนกระทั่งยูเซย์หลุดปากพูดออกมาเมื่อครั้งที่ดูเอลกับรูทเกอร์ ซึ่งโครว์ได้กล่าวขอโทษยูเซย์ที่ทำให้เพื่อนต้องแบกความรู้สึกผิดเช่นนั้นมาโดยตลอด และแจ๊กซึ่งมารู้ภายหลังจึงตั้งใจจะให้กำลังใจและสนับสนุนยูเซย์มากขึ้น
เด็คที่ใช้เป็น Warrior & Junk Deck เป็นเด็คที่เรียกได้ว่าเรียบง่ายไม่มีอะไรหวือหวาหากเทียบกับของสองรุ่นก่อน แต่มีความเสถียรในการรุกรับอย่างมาก เน้นสมดุลของการ์ด และการซิงโครเป็นหลัก ดังนั้นหากใช้กลยุทธ์ควบคู่ไปด้วยจะสามารถคว้าชัยชนะมาได้อย่างรวดเร็ว สามารถอัญเชิญมอนสเตอร์ซิงโครจาก Extra deck ภายในไม่กี่เทิร์น และมีการวางแผนเชื่อมการคอมโบในพริบตา ไม่เน้นการบูชายัญแบบแอดวานส์และการฟิวชั่นเหมือนภาคอื่น มีเอซสามตัว คือสตาร์ดัสท์ดราก้อน เซเวียร์สตาร์ดราก้อน และชู้ตติ้งสตาร์ดราก้อน ซึ่งเกิดจากพลังของอักขระมังกรแดงที่ยูเซย์ขอยืมจากซิกเนอร์อีกสี่คน ส่วนชู้ตติ้งสตาร์ดราก้อน เกิดจากการที่ยูเซย์ใช้ Accel Synchro กับพลังของอักขระมังกรแดงจากซิกเนอร์อีกสี่คนผสมกันจนเกิดเป็นการ์ดชู้ตติ้งสตาร์ดราก้อน ในตอนที่ 150 ยูเซย์ได้เอสมอนสเตอร์ใหม่คือ ชู้ตติ้งเควซ่าดราก้อนเกิดจากการที่ยูเซย์ยืมพลังของอักขระมังกรแดงทั้ง 5 คน และใช้ Limit Over Accel Synchro จึงได้รับมอนสเตอร์นี้มา
ยูเซย์ได้รับการยอมรับจากผู้ชมส่วนใหญ่ว่าเป็นพระเอกที่เก่งที่สุดในซีรีส์ เนื่องจากเป็นพระเอกคนแรกที่ไม่มีวิญญาณสิงสู่หรือมีพลังพิเศษใดๆ เด็คที่ใช้เป็นแบบธรรมดาและใช้ฝีมือและไหวพริบจริงๆในการเล่น แต่สามารถพลิกเกมจากสถานการณ์วิกฤตได้หากรู้จักพลิกแพลง เอฟเฟ็คต์การ์ดทุกใบสามารถเอามาใช้เล่นได้จริง
แต่เมื่อนำมาเทียบกับมุโต้ ยูกิหรือยามิ ยูกิ(อาเทม)พระเอกในภาคดูเอลมอนสเตอร์ และยูกิ จูไดพระเอกในภาคGX จะเห็นได้ว่ายูเซย์เป็นคนที่ยอมแพ้ได้ง่ายที่สุดเมื่อเห็นว่าไม่มีทางชนะ ซึ่งสามารถดูได้จากเดอะมูฟวี่ แมตช์มรณะข้ามเวลาพลิกอนาคตในตอนที่Paradoxสั่งโจมตี ยูเซย์ก็ถอดใจเพราะคิดว่าแพ้แน่ๆ แต่ก็ได้อาเทมกับจูไดเตือนสติทำให้ทั้งสามชนะมาได้ และในภาค5d's ในตอนที่ยูเซย์ดูเอลกับโซนหากไม่ได้ศาสตราจารย์ฟุโดตบหน้าเตือนสติ ยูเซย์ก็คงถอดใจและพ่ายแพ้ให้กับโซนเป็นแน่
ดีวิลล์ ยูเซย์ โก(Yusei Go) มีจุดเด่นที่เป็นสีแดงตลอดทั้งคัน และมีโครงรูปครึ่งวงกลมอยู่เหนือศีรษะผู้ขับขี่ ดีวีลล์ของยูเซย์เป็นรถที่เพื่อนๆที่แซทเทิลไลท์ช่วยกันประกอบขึ้นให้ยูเซย์ไล่ตามแจ็กไป จึงเป็นหนึ่งในสมบัติไม่กี่ชิ้นที่สำคัญมากสำหรับเขา
เกร็ด
แจ็ค แอทลาส  (ジャック・アトラス, Jack Atlas)
ในตอนที่113 เขาเป็นผู้ช่วงชิงพลังของสกาเรดโนว่าดราก้อนซึ่งเมื่อห้าพันปีก่อนเคยต้อนมังกรแดงให้จนมุมได้ด้วยจิตวิญญาณอันแรงกล้า ซึ่งสืบทอดมาจากซิกเนอร์ในตำนานผู้ถือกำเนิดจากเปลวเพลิง และเคยกำราบสกาเรดโนวาด้วยพลังแห่งปาฏิหาริย์ลงได้ แจ็คจึงได้ครอบครองเอซมอนสเตอร์ตัวที่สามนั่นคือ"สกาเรดโนว่าดราก้อน" มอนสเตอร์เผ่ามังกร การ์ดสีขาวเลเวลสูงสุด(12) ต่อจากยูเซย์ที่เพิ่งได้รับชูตติ้งสตาร์ดราก้อนมาในเวลาไล่เลี่ยกัน และปรับเปลี่ยนวิธีการต่อสู้ให้รู้จักการพลิกแพลงจนพลังแข็งแกร่งยิ่งขึ้น
ดีวิลล์ ชื่อ วีลล์ ออฟ ฟอร์จูน(Wheel Of Fortune วงล้อแห่งโชคชะตา) มีจุดเด่นคือมีสีขาวทั้งคัน และมีโครงสร้างวงกลมยาวตลอดตัวรถ จริงๆแล้วเป็นดีวีลล์คันแรกของยูเซย์ แต่แจ็กขโมยมาพร้อมกับสตาร์ดัสต์ดราก้อนเพื่อขับสู่เมืองนีโอโดมิโนะ
โครว โฮแกน (クロウ・ホーガン, Crow Hogan)
ดีวีลล์ ชื่อ แบล็คเบิร์ด (Black Bird วิหคทมิฬ) จุดเด่นคือมีสีดำตลอดทั้งคัน และมีปีกที่ข้างตัวรถรวมทั้งกลไกบางส่วน เมื่อเกิดเหตุการณ์ไม่คาดฝันก็สามารถใช้สลิงและปีกช่วยโหนดีวีลล์ทั้งคันขึ้นไปได้
อิซาโยอิ อากิ (十六夜 アキ, Aki Izayoi, Akiza Inziski (อังกฤษ : อากิซ่า อินซิสกี้)พากย์โดย คิโนชิตะ อายูมิ
ดีวีลล์ ชื่อ บลัดดี้ คิส (Bloody Kiss จุมพิตสีเลือด) จุดเด่นคือมีสีแดงเลือดหมูและมีไฟหน้ารูปดวงตาของแบล็คโรสดราก้อน
รุอา (龍亞, Rua, Leo ((อังกฤษ : ลีโอ)อนิเมะ:ลุอา ) เกร็ด
รุกะ (龍可, Ruka, Luna ((อังกฤษ : ลูน่า)อนิเมะ:ลุคะ) เกร็ด
ผู้เกี่ยวข้อง
เชอร์รี่ เลอบล็องค์ สาวสวยนิสัยเฉียบขาดที่มีอดีตแสนขมขื่นกับ Z-ONE ครอบครัวถูกฆ่าตายด้วยฝีมือที่มีอิลิแอสเตอร์เป็นเบื้องหลังจึงหลบหนีการตามล่าและกลับมาเป็นฝ่ายสาวรอยตามอย่างเอาเป็นเอาตาย ติดตามพวกยูเซย์และตามหาร่องรอยเพื่อกำจัดโซน เคยชวนยูเซย์ให้มาร่วมทีมเดียวกับตนแต่ยูเซย์ปฏิเสธ จึงกลายเป็นเพียงพันธมิตรอีกกลุ่มหนึ่งเท่านั้น ในเรื่อง เคยตกไปในห้วงมิติเวลาแต่ก็ถูกโซนช่วยแล้วล้างสมองให้มาสู้กับพวกยูเซย์ แต่ก็แพ้ให้กับอากิและโครว์ ใช้เด็คอัศวิน เอสมอนสเตอร์คือ ฟูเอล เดอ ชูวาลิเย่ร์
การแข่งแบบ Riding Duel
การแข่งแบบ Riding Duel ก็จะเหมือนกับการแข่งตามปกติ เพียงแต่จะต่างกันที่การ์ดเวทมนตร์ จะต้องใช้เฉพาะการ์ดเวทมนตร์ความเร็ว (Speed Spell) เท่านั้น ซึ่งมีกฎการแข่งดังนี้
Pachyanthidium
Pachyanthidium เป็นสกุลของผึ้งที่อยู่ในวงศ์ Megachilidae
สปีชีส์ของสกุลนี้พบในแอฟริกาและเอเชียใต้
ภาษาฮมาร์
ภาษาฮมาร์ เป็นภาษาในกลุ่มทิเบต-พม่า กลุ่มย่อยกูกี-ชีน-นาคา ผู้พูดภาษานี้อยู่ในรัฐมิโซรัม รัฐมณีปุระ เทือกเขานาคาและตำบลจาจัรในรัฐอัสสัม ประเทศอินเดีย เป็นภาษาที่ใช้สอนในโรงเรียนในรัฐอัสสัม รัฐมิโซรัม และรัฐมณีปุระ จัดเป็นภาษาในอินเดียสมัยใหม่ที่มีสอนในมหาวิทยาลัยมณีปุระ มีผู้พูด 65,204 คน
ตุ๊ดตู่ (แก้ความกำกวม)
ตุ๊ดตู่ อาจหมายถึง
สาธารณรัฐเซอร์เบียในโอลิมปิกฤดูร้อน 1912
ประเทศเซอร์เบีย เข้าร่วมแข่งขันกีฬาโอลิมปิกฤดูร้อน ครั้งที่ 5 ค.ศ. 1912 (พ.ศ. 2455) ที่กรุงสต็อกโฮล์ม ประเทศสวีเดน ระหว่างวันที่ 6-22 กรกฎาคม พ.ศ. 2455 คณะกรรมการโอลิมปิกแห่งชาติเซอร์เบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน คน ใน  ชนิดกีฬา ผลการแข่งขันครั้งนี้ประเทศเซอร์เบียไม่ได้รับเหรียญรางวัล
กรีฑา
ผลการแข่งขันดังนี้ :
ลีกภูมิภาค ดิวิชัน 2 ภาคกลางและภาคตะวันออก ฤดูกาล 2552
ลีกภูมิภาค ภาคกลางและตะวันออก ฤดูกาล 2552 เป็นการแข่งขันฤดูกาลแรกของฟุตบอลลีกภูมิภาค ดิวิชัน 2 ในส่วนของสโมสรที่อยู่ในเขตภาคกลางและภาคตะวันออก ประจำปี 2552 หลังจากมีการปรับการแข่งขันจากฤดูกาล 2551 ที่ไม่ได้แบ่งออกเป็นลีกย่อยในแต่ละภูมิภาค ฤดูกาลนี้มีสโมสรเข้าร่วมทั้งหมด 12 สโมสร จาก 11 จังหวัด โดยที่ทีมชนะเลิศจะได้สิทธิ์เข้าไปแข่งในระบบลีกกับทีมชนะเลิศจากอีก 4 ภูมิภาค รวมถึงทีมรองชนะเลิศจากกรุงเทพและปริมณฑล เพื่อหาทีมที่ดีที่สุด 3 ทีมเลื่อนชั้นขึ้นไปดิวิชัน 1 ในฤดูกาลต่อไป
โปรแกรมการแข่งขัน
โปรแกรมลีกภูมิภาค ดิวิชัน 2 ภาคกลางและภาคตะวันออก ฤดูกาล 2552 เป็นกำหนดการและผลการแข่งขันของฟุตบอลลีกภูมิภาค ดิวิชัน 2ประจำปี พ.ศ. 2552 ในส่วนของภาคกลางและภาคตะวันออก ซึ่งเป็นการแข่งขันฟุตบอลอาชีพประเทศไทย ทำการแข่งขันในระหว่างเดือนมีนาคมถึงเดือนตุลาคม ทุกวันเสาร์ และ วันอาทิตย์ ใช้ระบบลีกเหย้า-เยือนสโมสรละ 22 นัด มีสโมสรเข้าร่วมแข่งขัน 12 สโมสร มีสนามที่ใช้ในการแข่งขัน 12 สนาม จาก 11 จังหวัด
กัรบะลาอ์
กัรบะลาอ์ (كَرْبَلَاء) บ้างก็อ่าน คาร์บาลา หรือ เคอร์บาลา เป็นนครทางตอนกลางของประเทศอิรัก ตั้งอยู่ทางตะวันตกเฉียงใต้ของแบกแดดประมาณ 100 km และไม่กี่ไมล์ทางตะวันออกของทะเลสาบมิลห์ กัรบะลาอ์เป็นเมืองหลักของเขตผู้ว่าการกัรบะลาอ์ และคาดการณ์ว่ามีประชากรประมาณ 1,218,732 คน (2018)
นครนี้เป็นที่รู้จักจากการเป็นที่ตั้งของยุทธการที่กัรบะลาอ์ใน ค.ศ. 680 หรือจากศาลเจ้าฮุซัยน์และอัลอับบาส ในทัศนะของมุสลิมชีอะฮ์ นครนี้ถือเป็นเมืองศักดิ์สิทธิ์เทียบเท่ากับมักกะฮ์, มะดีนะฮ์ และเยรูซาเลม โดยมีมุสลิมนิกายชีอะฮ์เข้าเมืองนี้หลายสิบล้านคนในสองครั้งต่อปี ซึ่งจำนวนสูสีกับจำนวนผู้แสวงบุญในมักกะฮ์กับแมชแฮดทุกปี   การพลีชีพของฮุซัยน์ อิบน์ อะลีได้รับการรำลึกจากชีอะฮ์ชีอะฮ์หลายล้านคนทุกปี
ทุก ๆ ปี 40 วันหลังจากวันอาชูรออ์ ผู้คนจะหลั่งไหลมาเยี่ยมเยียนสุสานของฮุซัยน์บุตรอะลีในพิธีอัรบะอีน
ภูมิอากาศ
เมืองกัรบะลาอ์มีสภาพภูมิอากาศกึ่งแห้งแล้ง ซึ่งในฤดูร้อนจะมีอากาศร้อนจัดและในฤดูหนาวจะมีอากาศหนาวจัด ฝนที่ตกในแต่ละปีจะอยู่ในห้วงเดือนพฤศจิกายนถึงเมษายนซึ่งเป็นฤดูหนาว
หมายเหตุ
<references group="ม"/>
จาน
จานเป็นภาชนะรูปร่างแบนกว้างมีส่วนเว้าเล็กน้อยเพื่อใช้รองอาหาร แต่บ้างใช้สำหรับประดับตกแต่งหรือใช้ในพิธีการด้วย
บักวีต
บักวีต ชื่อวิทยาศาสตร์ Fagopyrum esculentum เป็นพืชในวงศ์ Polygonaceae เป็นไม้ล้มลุก ลำต้นเป็นเหลี่ยม กลวง ใบที่อยู่ด้านบนเกือบจะไม่มีก้านใบ ดอกออกเป็นช่อ ก้านดอกสั้นสีแดงกุหลาบจนถึงสีขาว ผลเป็นผลแห้งเมล็ดล่อนสีน้ำตาลดำไปจนเกือบดำ เมล็ดสีเขียวอ่อนแล้วเปลี่ยนเป็นสีน้ำตาลแกมแดง การปลูกบักวีตเป็นอาหารพบที่เทือกเขาหิมาลัยตั้งแต่อินเดีย เนปาล ไปจนถึงพม่า จีนและมองโกเลีย รวมทั้งเกาหลีและญี่ปุ่น ในเอเชียตะวันออกเฉียงใต้มีปลูกทางภาคเหนือของเวียดนามและไทย บักวีตสามารถเติบโตได้ในดินที่ไม่ดี ปลูกธัญพืชอื่น ๆ ไม่ได้ผล ถ้าดินมีไนโตรเจนหรือความชื้นสูง ทำให้เฝือใบ
สายพันธุ์
บักวีตแบ่งตามลักษณะของผลได้เป็นกลุ่มพันธุ์จำนวน 3 กลุ่ม คือ
การใช้ประโยชน์
เมล็ดเมื่อเอาเปลือกออกแล้วมาโม่เป็นแป้งใช้ทำอาหารได้หลายอย่างเช่น ขนมปัง แพนเค้ก เกี๊ยวและเส้นก๋วยเตี๋ยวเช่น โซบะ โจ๊ก เค้ก และขนมปังกรอบ ในสมัยโบราณ บักวีตเป็นอาหารในยามขาดแคลนของญี่ปุ่น โดยนำเมล็ดบักวีตมารับประทานเช่นเดียวกับข้าว เช่นต้มกับน้ำทำเป็นข้าวต้ม บดเป็นแป้งแล้วมาทำเส้นโซบะ มีการนำเมล็ดบักวีตที่เรียก groat มาปรุงอาหาร ถ้าเมล็ดคั่วแล้วเรียก kasha แป้งจากบักวีตไม่มีกลูเตน การทำโซบะสดแบบดั้งเดิมที่ใช้แป้งจากบักวีต 90 – 100% จึงต้องใช้ฝีมือในการนวดแป้ง เส้นโซบะที่ผลิตทางอุตสาหกรรมจะผสมแป้งสาลีถึง 60% ในญี่ปุ่นนิยมมอบเส้นโซบะให้เพื่อนบ้านที่ย้ายมาอยู่ใหม่ นิยมรับประทานในการส่งท้ายปีเก่า ในงานเลี้ยง นิยมรับประทานโซบะเป็นจานสุดท้าย
หนุ่มซิงกับสาวฮอต เดตนี้จะรอดมั้ยนะ
เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดย Makiko Nagaoka และวาดภาพประกอบโดย magako ซีรีส์เริ่มตีพิมพ์ภายใต้สำนักพิมพ์ฟูจิมิโชโบ ในเดือนกันยายน พ.ศ. 2563 มังงะได้รับการดัดแปลงโดย Noyama Carpaccio เริ่มตีพิมพ์ในนิตยสารบนเว็บ Manga UP! Gangan Online ของสแควร์เอนิกซ์ ตั้งแต่เดือนกุมภาพันธ์ พ.ศ. 2565 ได้รับการประกาศและดัดแปลงเป็นซีรีส์อนิเมะโทรทัศน์โดยสตูดิโอ ENGI
การบันทึกเสียง
การบันทึกเสียง
เบื้องต้นจะต้องมีอุปกรณ์ดังต่อไปนี้ เช่น
การบันทึกเสียงจะต้องใช้ห้องบันทึกเสียงที่มีการออกแบบเฉพาะการบันทึกเสียง โดยมีการออกแบบให้เก็บเสียงไม่ให้เสียงสะท้อน และไม่ให้เสียงจากภายนอกเล็ดลอดเข้ามาได้ เรียกว่าระบบ Acoustic คือให้มีความเป็นธรรมชาติของเสียงมากที่สุด โดยอาจจะบุผนังด้วยวัสดุซับเสียงที่มีความอ่อนนุ่ม เช่น ผนังกระดานชานอ้อย ฟองน้ำที่ออกแบบเฉพาะใช้ในการบุผนังห้องบันทึกเสียง หรือ รังใส่ใข่
ห้องบันทึกเสียงโดยทั่วไปจะแบ่งเป็น 2 ส่วน คือส่วนควบคุมคือห้องที่รวบรวมอุปกรณ์ในการบันทึกเสียง และห้องผู้ประกาศ คือห้องที่จะมีเพียงไมโครโฟนหรือเครื่องดนตรีที่ต้องการจะบันทึกเท่านั้น โดยจะมีสายสัญญาณต่อพ่วงไปยังห้องควบคุมที่จะมีผนังกั้นแต่จะมีกระจกตรงกลางเพื่อให้มองเห็นการบันทึกเสียงของผู้ประกาศ
ภาษาสมราย
ภาษาสมราย (Somray ISO 639-3: ) มีผู้พูด 2,000 คนในประเทศกัมพูชาทางตะวันตก ใกล้เคียงกับภาษาชอง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยเปียริก
วิกิพีเดียภาษาญี่ปุ่น
วิกิพีเดียภาษาญี่ปุ่น (ウィキペディア日本語版) เป็นสารานุกรมวิกิพีเดียที่จัดทำขึ้นในภาษาญี่ปุ่น เริ่มสร้างเมื่อเดือนวันที่ 11 พฤษภาคม ค.ศ. 2001 ณ เดือนSeptember 2023 วิกิพีเดียภาษานี้มีบทความมากกว่า 0 บทความ
ณ เดือนมิถุนายน ค.ศ. 2020 วิกิพีเดียภาษาญี่ปุ่นเป็นหน้าวิกิพีเดียที่มีผู้เข้าชมมากที่สุด โดยเป็นรองเพียงวิกิพีเดียภาษาอังกฤษ
แซรอสดวงอาทิตย์ที่ 152
แซรอสชุดที่ 152 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 152 ประกอบไปด้วยสุริยุปราคาบางส่วน 9 ครั้ง สุริยุปราคาเต็มดวง 30 ครั้ง สุริยุปราคาผสม 3 ครั้ง สุริยุปราคาวงแหวน 22 ครั้ง และสุริยุปราคาบางส่วน 6 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1805 – ค.ศ. 3049 กินเวลาทั้งสิ้น 1244.08 ปี
กะทกรก
ขยายพันธุ์โดยการใช้เมล็ด นิเวศวิทยาและการแพร่กระจายขึ้นอยู่ตามที่รกร้างหรือขอบไร่ชายนา และบริเวณป่าพื้นราบ โดยเลื้อยพันกิ่งต้นไม้อื่น ๆ
การใช้ประโยชน์
ยอด ใช้เป็นผักสด มีรสขมเล็กน้อย หรือลวกจิ้มกับน้ำพริกและใส่ในแกงเลียง เมล็ดและเยื่อหุ้มเมล็ดรับประทานได้
ต้นสดมีสารพิษทำให้เป็นอันตรายถึงชีวิตได้ แต่ต้มสุกแล้วใช้เป็นยาขับปัสสาวะ แก้ไอ ขับเสมหะ แก้บวม เปลือกใช้เป็นยาชูกำลัง ใช้ตำเคี่ยวกับน้ำมะพร้าว แก้ไฟไหม้น้ำร้อนลวก ทำให้แผลเปื่อยแห้ง ใบใช้ตำพอกแผลเพื่อฆ่าเชื้อ แก้โรคผิวหนัง หิด ไข้หวัด ใช้ตำให้ละเอียดแล้วคั้นเอาน้ำดื่มเป็นยาขับพยาธิ
Ctenoplectra
Ctenoplectra เป็นสกุลของผึ้งที่อยู่ในวงศ์ Apidae.
สปีชีส์ของสกุลนี้พบในแอฟริกาและ มาเลเซีย
สปีชีส์ในสกุล ได้แก่:
บุคคลที่เสียชีวิตในปี พ.ศ. 2549
ด้านล่างนี้เป็นบุคคลที่เสียชีวิตในปี พ.ศ. 2549
หลวงศรีธรรมศาสน์ (สิงห์ สิมมาโคตร)
พระหลวงศรีธรรมศาสน์ (สิงห์ สิมมาโคตร) วัดใต้โกสุม (10 พ.ค. พ.ศ. 2413 -- 10 สิงหาคม พ.ศ. 2497) เป็นพระเถระซึ่งเป็นที่รู้จักอย่างกว้างขวาง ทั้งในเขตอำเภอโกสุมพิสัย จังหวัดมหาสารคาม ตลอดจนเขตอำเภออื่นและจังหวัดอื่น โดยเฉพาะในด้านเกี่ยวกับคาถาอาคมอยู่ยงคงทน ชื่อเสียงของท่านได้แพร่สะพัดไปหลายจังหวัด
ประวัติ
พระหลวงศรีธรรมศาสน์ นามเดิม สิงห์ นามสกุล สิมมาโคตร เกิดที่ บ้านแก่งแก ตำบลหัวขวาง อำเภอโกสุมพิสัย จังหวัดมหาสารคาม เมื่อวันพฤหัสบดี ขึ้น 11 ค่ำ เดือน 6 ปีวอก ตรงกับวันที่ 20 พฤษภาคม พ.ศ. 2413 บิดาชื่อ สิ้ม มารดาชื่อ ซิง ได้บรรพชาเป็นสามเณรเมื่อ เดือนพฤศจิกายน พ.ศ. 2431 ณ วัดใต้โกสุม ตำบลหัวขวาง อำเภอโกสุมพิสัย จังหวัดมหาสารคาม ครั้นถึงเดือนมิถุนายน พ.ศ. 2433 อายุครบ 20 ปี จึงได้อุปสมบทที่วัดกลางโกสุม ตำบลหัวขวาง อำเภอโกสุมพิสัย จังหวัดมหาสารคาม พระอาจารย์เจ้าอริยวงษา เจ้าอาวาสวัดสังข์ทอง เป็นพระอุปัชฌาย์ พระอาจารย์หลักคำ พรหมศร วัดใต้โกสุม เป็นพระกรรมวาจาจารย์ พระอาจารย์โสภาวดี วัดบ้านฟ้าเหลื่อม อำเภออาจสามารถ จังหวัดร้อยเอ็ด เป็นอนุสาวนาจารย์ ได้สมณฉายาว่า ธมฺมโชโต เมื่ออุปสมบทแล้วได้กลับมาอยู่ที่วัดใต้โกสุมตามเดิม อุปสมบทอยู่ได้ 13 พรรษา จึงได้ลาสิกขา ได้เข้ารับราชการเป็นกำนันตำบล  หัวขวาง อำเภอโกสุมพิสัย จังหวัดมหาสารคาม ครั้งพระสุนทรพิพิธเป็นนายอำเภอโกสุมพิสัย ได้รับบรรดาศักดิ์เป็นหลวงศรีธรรมศาสน์ ได้มีครอบครัวและมีบุตรชายหญิงรวม 5 คน ต่อมาภรรยาและบุตรชายหญิงอีก 3 คนได้ถึงแก่กรรม คงเหลือบุตรชายอยู่เพียง 2 คน คือ นายประสิทธิ์  สีมาโคตร รับราชการเป็นครูประชาบาล และนายละม้าย  สีมาโคตร เปรียญ อยู่บ้านคุ้มใต้ ซึ่งบุตรทั้งสองคนนี้ยังมีชีวิตอยู่จนบัดนี้ (ปัจจุบันที่พิมพ์ใหม่ครั้งนี้ได้เสียชีวิตหมดแล้ว) ท่านได้รับราชการเป็นกำนันอยู่ ๙ ปี จึงได้ลาออกมาประกอบอาชีพทำนาค้าขายอยู่ตามลำพัง จนถึง พ.ศ. 2461 ซึ่งเวลานั้นท่านมีอายุได้ 47 ปีแล้ว ได้กลับเข้าอุปสมบทอีกเป็นครั้งที่ 2 ที่วัดใต้โกสุม เมื่อเดือนกรกฎาคม พ.ศ. 2461 โดยมีท่านอาจารย์มุล เจ้าอาวาสวัดบ้านหนองบอน เป็นพระอุปัชฌาย์ พระอาจารย์ดี วัดใต้โกสุม เป็นกรรมวาจาจารย์ พระอาจารย์หลวง วัดกลางโกสุม (เวลานี้เป็นสังฆนายกอยู่ ณ นครเวียงจันทร์) เป็นอนุสาวนาจารย์ มีสมณฉายาว่า ธมฺมโชโต อย่างเดียวกับที่อุปสมบทคราวก่อน อุปสมบทแล้วอยู่ประจำวัดใต้โกสุม ตำบลหัวขวาง อำเภอโกสุมพิสัย จังหวัดมหาสารคาม ตราบจนถึงกาลมรณภาพ
การศึกษาเล่าเรียน ครั้งแรกได้เรียนอักษรสมัย ไทยน้อย ไทยใหญ่ อักษรไทย อักษรขอม พออ่านออกเขียนได้จากสำนักของบิดา เรียนสัททาสังคหะ พระปาฏิโมกข์ และยกศัพท์แปล-พระปาฏิโมกข์จนจบ ณ สำนักพระอาจารย์หลักคำ พรหมศร ผู้เป็นอาจารย์ เรียนคัมภีร์อาทิกรรม และเรียนเวทมนตร์คาถาอยู่ยงคงกระพันธ์ชาตรี ตามตำราทางไสยศาสตร์ ณ สำนักอาจารย์โสภาวดี วัดฟ้าเหลื่อมอำเภออาจสามารถ จังหวัดร้อยเอ็ด ได้ศึกษาพระปริยัติธรรม สอบนักธรรมชั้นตรีได้ เมื่อ พ.ศ. 2469 สอบนักธรรมชั้นโทได้ เมื่อ พ.ศ. 2470
ตำแหน่งและหน้าที่พิเศษ ได้รับการแต่งตั้งเป็น เจ้าคณะหมวดประจำตำบลหัวขวาง เมื่อเดือนพฤษภาคม พ.ศ. 2466 ได้รับแต่งตั้งเป็นพระอุปัชฌาย์ เมื่อวันที่ 23 กันยายน พ.ศ. 2474 ในหน้าที่ เจ้าคณะหมวด ได้รับภารกิจในการบริหารคณะสงฆ์ในหมวดของตนและได้เอาใจใส่แนะนำสั่งสอนพระภิกษุ สามเณร ให้ประพฤติปฏิบัติถูกต้องตามระเบียบทางการคณะสงฆ์ตามหน้าที่ของผู้เป็นประธานในหมวด ได้เคยรักษาการในตำแหน่งเจ้าคณะอำเภอโกสุมพิสัย ในระหว่างที่ตำแหน่งเจ้าคณะอำเภอว่างลงถึง 2 สมัย นับว่าท่านได้เอาใจใส่ในการศึกษาอักษรสมัย พระธรรมวินัยเป็นอย่างดี ควรที่อนุชนทั้งหลายยึดไว้ซึ่งปฏิปทาของท่านเพื่อเป็นหลักปฏิบัติต่อไป
หลวงพ่อศรีธรรมศาสน์ อาพาธเป็นโรคชราถึงกาลมรณภาพเมื่อวันที่ 10 สิงหาคม พ.ศ. 2497 ตรงกับวันอังคาร เดือน 9 ปีมะเมีย เวลาประมาณ 20:10 น. สิริอายุได้ ๘๔ โดยปี
แฟมิลีฟิวด์
แฟมิลีฟิวด์ (Family Feud) เป็นรายการเกมโชว์ที่เกี่ยวกับ แบบสำรวจ 100 คน โดยกำเนิดที่สหรัฐอเมริกา ปัจจุบันผลิตโดย Fremantlemedia และ Georgia Entertainment Industries จัดจำหน่ายสื่อโดย 20th Television และ Debmar Mercury โดยเริ่มออกอากาศตอนแรกในปี พ.ศ. 2519 จนถึงปัจจุบัน ออกอากาศทางสถานีโทรทัศน์ Syndicated (ออกอากาศสถานีท้องถิ่น) ของสหรัฐอเมริกา ปัจจุบันดำเนินรายการโดยสตีฟ ฮาร์วีย์ ออกแบบรายการโดยมาร์ก กูดสัน และบิลล์ ท็อตแมน และในปี พ.ศ. 2556 รายการได้ถูกจัดให้เป็นเกมโชว์ที่มียอดผู้ชมที่สุดเป็นอันดับที่ 3 ในสหรัฐอเมริกา และได้มีการผลิตของเล่นจำลอง รวมไปถึงวิดีโอเกมในแพลตฟอร์มเครื่องเล่นวิดีโอเกมแบบต่าง ๆ อีกด้วย
กติกาหลักในเกม
ในการแข่งขัน จะมีอยู่ 2 ทีม ทีมละ 4-5 คน ในแต่ละรอบการแข่งขัน จะมี 1-8 คำตอบจาก 100 คนซึ่งจะถามว่า ใน 100 คน จะตอบอะไรมากที่สุด เมื่อพิธีกรอ่านคำถามจบ ทั้ง 2 ฝ่ายจะต้องแย่งกันกดไฟเพื่อชิงสิทธิ์ตอบ ถ้าฝ่ายใดตอบได้คะแนนสูงสุด จะต้องเลือกว่าจะเล่นเองหรือโยนให้กับอีกฝ่าย โดยการการที่ได้สิทธิ์เลือกว่าเล่นเองหรือโยนได้มาจากส่วนนี้ เมื่อทีมที่ได้สิทธิ์เล่น จะต้องตอบให้ได้ครบทุกข้อเพื่อคว้าคะแนนทั้งหมดในรอบนั้นไป อย่างไรก็ตาม ถ้าตอบไม่ทันภายใน 5 วินาที หรือ ตอบแล้วไม่มีในตัวคำตอบใด ๆ เลย จะถือว่าตอบผิด (พลาด 1 ครั้ง) แต่การพลาดจะมีเพียง 3 ครั้ง/ทีม ถ้าตอบไม่ทันหรือตอบผิดรวม 2 ครั้ง ทีมตรงข้ามจะต้องปรึกษากัน ถ้าตอบไม่ทันหรือตอบผิดรวมครบ 3 ครั้ง ถือว่าหมดสิทธิ์เล่นต่อในคำถามนั้น และจะถูกอีกฝ่ายยึดคะแนนที่อีกฝ่ายทำคะแนนไปแล้ว และสิทธิ์การตอบของทีมที่ขโมยคะแนนจะเป็นของหัวหน้าทีมเพียงผู้เดียว (ต้องตอบทันที) ถ้าฝ่ายที่ยึดคะแนนตอบได้ ก็จะได้คะแนนที่กำหนดไว้ แต่ถ้าตอบผิดหรือตอบไม่ทัน คะแนนก็จะกลับไปที่อีกฝ่ายทันที หลังจบคำถาม ถ้าทั้ง 2 ทีมตอบตัวใดไม่ได้ พิธีกรก็จะเฉลยคำตอบที่เหลือที่ทั้ง 2 ทีมตอบไม่ได้เลย ทั้งนี้ในคำตอบในแต่ละรอบจะมีคำตอบเรียงลำดับของคนใน 100 คนตามลำดับจากมากสุดไปหาน้อยสุดซึ่งรอบแรกและรอบสองคะแนนจะมีคะแนนปกติ รอบที่ 3 คะแนนจะคูณ 2 รอบที่ 4 คะแนนจะคูณ 3 โดยตัวคำตอบจะมีตั้งแต่ 1-8 คำตอบแตกต่างกันไปตามผลสำรวจคำตอบแรกจะมีคะแนนสูงสุด ส่วนคำตอบข้อสุดท้ายจะมีคะแนนต่ำสุด
อย่างไรก็ตามเกมนี้จะมีอยู่ 6 รอบด้วยกันโดย 2 รอบแรกจะเป็นคะแนนตามหลักจากแบบสำรวจจาก 100 คนในส่วนรอบที่ 3 เป็นรอบคูณสอง จะเป็นคะแนนคูณสองต่อ 1 คำตอบที่ตอบได้ ส่วนรอบ 4 จะเป็นรอบคูณสาม ซึ่งเป็นคะแนนสามเท่าต่อ 1 คำตอบที่ตอบได้ และรอบที่ 5 และ 6 จะเป็นรอบตัดสิน (ในแบบสำรวจจะมีเพียงคำตอบเดียว) (ในกรณีที่ทั้ง 2 ทีมยังไม่ถึง 300 คะแนน) อย่างไรก็ตามหากทีมใดทำคะแนนรวมได้ 300 คะแนนขึ้นไปทีมนั้นได้เป็นทีมที่ชนะทันที
รอบแฟสต์มันนีย์
ในรอบโบนัสของ แฟมิลีฟิวด์ จะใช้ชื่อว่า "แฟสต์มันนีย์" โดยให้ทีมที่เป็นผู้ชนะให้เลือกสมาชิกในทีมทั้ง 2 คนให้ตอบคำถามโดยอีกคนหนึ่งจะถูกอยู่ในห้องเก็บเสียงโดยรอบแรกจะมีเวลา 20 วินาทีแต่ถ้าคิดไม่ออกบอกว่า "Pass" (ข้าม) แล้วพิธีกรจะวนกลับมาถามคำถามที่ข้ามไปอีกครั้งเมื่อยังเหลือเวลาอยู่ โดยตอบคำถามทั้ง 5 ข้อให้หมดภายในเวลาที่กำหนด ถ้าตอบคำถามครบ 5 ข้อ ภายในเวลาที่กำหนด จะมีเสียงสัญญาณหยุดเวลา หากข้อใดข้อหนึ่งผู้ที่ตอบไม่ได้ตอบอะไรมาเลย หรือตอบแล้วไม่มีผลสำรวจ จะมีเสียงสัญญาณ "ผิด" พร้อมกับขึ้นเลข 0 ในข้อนั้นไป ในรอบที่ 2 คะแนนรวมต้องมีเป้าหมายถึง 200 คะแนนขึ้นไปในรอบที่ 2 นั้นผู้ที่ตอบนั้นมาจากผู้ที่อยู่ในห้องเก็บเสียงโดยให้ตอบไม่ซ้ำกับคนแรกโดยถ้าซ้ำกับคำตอบในรอบแรกจะมีเสียงสัญญาณ "ผิด" พิธีกรจะบอกว่าซ้ำและต้องตอบใหม่โดยเวลาในการตอบมี 25 วินาที ทั้งนี้พิธีกรจะเฉลยข้อคำตอบที่เป็นคำตอบอันดับทึ่ 1 และเมื่อได้คะแนนรวม 200 คะแนนหรือสูงกว่า 200 คะแนน จะได้เงินรางวัลแจ็กพอต 20,000 ดอลลาร์สหรัฐแต่ถ้าหากไม่ครบ 200 คะแนน อันเป็นว่าเกมจบลงไป แต่จะได้รับเงินรางวัล 5 ดอลลาร์สหรัฐ ตามจำนวนแต้มที่ทำได้เป็นรางวัลปลอบใจ (เช่น ทำคะแนนได้ 165 คะแนน จะได้รับเงินรางวัล 165 x 5 = 825 ดอลลาร์สหรัฐ)
ทางด่วนในประเทศไทย
ทางด่วนในประเทศไทย เป็นถนนที่เก็บค่าผ่านทาง มีการควบคุมจุดเข้าออกของรถยนต์ แบ่งออกเป็นทางหลวงพิเศษระหว่างเมืองที่กำกับดูแลโดยกรมทางหลวง และทางพิเศษที่กำกับดูแลโดยการทางพิเศษแห่งประเทศไทย ดำเนินงานโดยบริษัททางด่วนและรถไฟฟ้ากรุงเทพ เปิดให้บริการครั้งแรกในปี พ.ศ. 2524 ปัจจุบันทางด่วนที่เปิดใช้งานมีทั้งหมด 10 เส้นทาง เป็นทางพิเศษ 7 เส้นทาง ทางหลวงพิเศษ 2 เส้นทาง นอกจากนี้ยังมี ทางยกระดับอุตราภิมุข เป็นทางหลวงที่มีลักษณะเป็นทางด่วน โดยบางช่วงเป็นทางหลวงแผ่นดิน บางช่วงเป็นทางหลวงสัมปทาน ซึ่งอยู่ในความรับผิดชอบของกรมทางหลวง และ บริษัท ทางยกระดับดอนเมือง จำกัด ตามลำดับ
ทางหลวงพิเศษระหว่างเมือง
ทางหลวงพิเศษระหว่างเมือง (intercity motorway) หรือเรียกสั้น ๆ ว่า ทางหลวงพิเศษ คือ ทางหลวงที่จัดหรือทำไว้เพื่อให้การจราจรผ่านได้ตลอดรวดเร็วเป็นพิเศษเป็นโครงข่ายทั่วประเทศ ตามที่รัฐมนตรีประกาศกำหนดและได้ลงทะเบียนไว้เป็นทางหลวงพิเศษโดยกรมทางหลวง เป็นผู้ดำเนินการก่อสร้าง, ขยาย, บูรณะ และบำรุงรักษา รวมทั้งควบคุมให้มีการเข้าออกได้เฉพาะ โดยทางเสริมที่เป็นส่วนหนึ่งของทางหลวงพิเศษตามที่กรมทางหลวงจัดทำขึ้นไว้เท่านั้น อธิบดีกรมทางหลวงเป็นผู้จัดให้ลงทะเบียนไว้ ณ กรมทางหลวง
ทางพิเศษ
ทางพิเศษ (expressway) สร้างขึ้นเพื่อแก้ปัญหาจราจรติดขัดในตัวเมือง โดยปัจจุบันมีแค่ในกรุงเทพมหานครและปริมณฑล รวมทั้งจังหวัดใกล้เคียง ส่วนใหญ่ออกแบบเป็นทางยกระดับ ระบบทางพิเศษนั้นมีความแตกต่างจากระบบทางหลวงพิเศษในประเทศไทย โดยทางพิเศษมีการดำเนินการภายใต้การกำกับดูแลของการทางพิเศษแห่งประเทศไทย เปิดให้บริการครั้งแรกในปี พ.ศ. 2524 ปัจจุบันทางพิเศษที่เปิดใช้งานมีทั้งหมด 8 เส้นทาง
Paragapostemon
Paragapostemon เป็นสกุลของผึ้งที่อยู่ในวงศ์ Halictidae. The only species is Paragapostemon coelestinus.
สปีชีส์นี้พบในอเมริกากลาง
ตำบลกู่สวนแตง
ตำบลกู่สวนแตง เป็นตำบลหนึ่งในอำเภอบ้านใหม่ไชยพจน์ จังหวัดบุรีรัมย์ ตั้งอยู่ทางทิศตะวันออกเฉียงใต้ของอำเภอบ้านใหม่ไชยพจน์ อยู่ห่างจากตัวอำเภอประมาณ 3 กิโลเมตร มีโบราณสถานที่สำคัญทางประวัติศาสตร์คือ ปรางค์กู่สวนแตง
ประวัติ
พื้นที่ของตำบลกู่สวนแตงในปัจจุบันนั้น แต่เดิมอยู่ในเขตการปกครองของตำบลหนองแวง อำเภอพุทไธสง จังหวัดบุรีรัมย์ ซึ่งพื้นที่ของตำบลหนองแวง(เดิม)เอง แต่เดิมนั้นอยู่ในเขตการปกครองของตำบลทองหลาง อำเภอพุทไธสง จังหวัดบุรีรัมย์(เดิม) ซึ่งได้มีการจัดตั้งตำบลหนองแวงโดยแยกพื้นที่การปกครองจากตำบลทองหลางในวันที่ 27 มีนาคม พ.ศ. 2482 และในส่วนของพื้นที่ของตำบลทองหลางเดิม(รวมถึงพื้นที่ตำบลหนองแวงและอำเภอบ้านใหม่ไชยพจน์ จังหวัดบุรีรัมย์ในปัจจุบัน)นั้น ก็ได้ปรากฎว่าแต่เดิมพื้นที่ดังกล่าว อยู่ในเขตการปกครองของตำบลบ้านเป้า อำเภอพุทไธสง จังหวัดบุรีรัมย์ ซึ่งได้มีการจัดตั้งตำบลทองหลางโดยแยกพื้นที่การปกครองจากตำบลบ้านเป้าใน พ.ศ. 2457 ดังนั้นจึงกล่าวได้ว่า พื้นที่ของตำบลกู่สวนแตง อำเภอบ้านใหม่ไชยพจน์ จังหวัดบุรีรัมย์ในปัจจุบันนี้ แต่เดิมแรกเริ่มนั้นพื้นที่ดังกล่าวอยู่ในพื้นที่การปกครองของตำบลบ้านเป้า อำเภอพุทไธสง จังหวัดบุรีรัมย์มาตั้งแต่ระยะแรกที่มีการตั้งอำเภอพุทไธสงขึ้นใน พ.ศ.2442 แต่ในการรับรู้ของประชาชนโดยทั่วไปนั้นจะทราบเพียงว่าพื้นที่ของตำบลกู่สวนแตงนั้น แต่เดิมอยู่ในเขตการปกครองของตำบลหนองแวง อำเภอพุทไธสง จังหวัดบุรีรัมย์
ต่อมาเมื่อ พ.ศ. 2535 ได้มีการแยกเขตพื้นที่การปกครองของตำบลหนองแวง ตำบลทองหลาง ตำบลกู่สวนแตง ตำบลหนองเยือง และตำบลแดงใหญ่ อำเภอพุทไธสง จังหวัดบุรีรัมย์ จัดตั้งเป็นกิ่งอำเภอบ้านใหม่ไชยพจน์ จังหวัดบุรีรัมย์ ดังนั้นในปัจจุบัน ตำบลกู่สวนแตง จึงอยู่ในเขตการปกครองของอำเภอบ้านใหม่ไชยพจน์ จังหวัดบุรีรัมย์
ทั้งนี้ สามารถแสดงข้อมูลด้านประวัติพื้นที่การปกครองของตำบลกู่สวนแตงในปัจจุบันผ่านลำดับเวลาโดยแบ่งช่วงเวลาได้ดังนี้
ภูมิศาสตร์
ภูมิประเทศโดยทั่วไปเป็นที่ราบสูงลักษณะของดินเป็นดินร่วนปนทราย  สภาพภูมิอากาศแห้งแล้ง ในฤดูร้อนอากาศร้อนมาก  พื้นที่ส่วนใหญ่ทำการเกษตร แหล่งน้ำธรรมชาติ ได้แก่ ห้วยตะกั่ว ลำสะแทด ทั้งนี้ พื้นที่ของตำบลกู่สวนแตงมีอาณาเขตติดต่อดังนี้
การแบ่งเขตการปกครอง
หลังจากที่แยกเขตพื้นที่จากตำบลหนองแวงในปี พ.ศ. 2528 จำนวน 28 หมู่บ้าน ได้มีการจัดตั้งหมู่บ้านเพิ่มขึ้นอีก 4 หมู่บ้าน รวมเป็น 12 หมู่บ้านในปัจจุบัน โดยอยู่ในความดูแลขององค์การบริหารส่วนตำบลกู่สวนแตงทั้ง 12 หมู่บ้าน
สถานศึกษา
โรงเรียนประถมศึกษาสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 4 โรงเรียน ได้แก่
ศูนย์พัฒนาเด็กเล็กสังกัดองค์การบริหารส่วนตำบลกู่สวนแตง 2 แห่ง ได้แก่